**ADÁSVÉTELI KERETSZERZŐDÉS**

amely létrejött alulírott napon és helyen, egyrészről

**MÁV Magyar Államvasutak Zártkörűen Működő Részvénytársaság**

székhely: H-1087 Budapest, Könyves Kálmán krt. 54-60.

Levelezési címe 1087 Budapest, Könyves Kálmán krt. 54-60.

Számlavezető pénzintézete ERSTE BANK HUNGARY Zrt.

Számlaszáma 11991102-02163275

Számlázási címe MÁV Zrt. 1426 Budapest, Pf.: 24.

Adószáma 10856417-2-44

Statisztikai számjel 10856417-5221-114-01

Cégbíróság és cégjegyzékszáma Fővárosi Törvényszék Cégbírósága

 Cg. 01-10-042272

Képviseletében eljár: dr. Somlói József beszerzési igazgató

 Szász Attila anyagbeszerzési és készletgazdálkodási főosztályvezető

a továbbiakban mint Vevő

másrészről:

**……………………………..**

Székhelye:

Levelezési címe:

Cégbíróság és cégjegyzékszám:

Adószám:

Statisztikai számjel:

Számlavezető pénzintézete:

Számlaszáma:

Képviseletében eljár:

Kapcsolattartó:

Telefon:

Fax:

E-mail:

a továbbiakban: Eladó

– Eladó és Vevő a továbbiakban együttesen: „Felek”, külön-külön „Fél” – között, az alulírott helyen és napon, az alábbi feltételek szerint:

**Preambulum**

Vevő **/2018/MAV** ügyiratszámon **„Speciális egyéb kisfeszültségű anyagok beszerzése”** tárgyában beszerzési eljárást folytatott le, mely során a Vevő számára legkedvezőbb ajánlatot Eladó tette. Felek erre tekintettel az alábbi keretszerződést kötik. A beszerzési eljárás iratai a szerződés elválaszthatatlan részét képezik.

1. **A szerződés tárgya**

**1.1** Vevő megrendeli, az Eladó leszállítja a jelen keretszerződés 4.1. pontjában meghatározott keretösszeg erejéig a 4.1. pontban meghatározott terméket az ott rögzített egységáron Vevő eseti megrendelései alapján. Vevő vállalja, hogy jelen keretszerződés tárgyát képező terméket Eladó szerződésszerű teljesítése esetén átveszi, és azok ellenértékét jelen szerződés 5. pontja szerint megfizeti.

Eladó nem jogosult az egységárak módosítását vagy bármely ellenérték Vevővel szembeni felszámítását kérni bármely devizaárfolyam változására, finanszírozási kockázat megváltozására, vagy bármely makrogazdasági hatásra hivatkozással, vagy ha valamely adókulcs nő vagy csökken, új vám kerül bevezetésre, egy adófajta megszűnik, vagy bármilyen változás történik bármely adófajta értelmezésében vagy alkalmazásában a jelen Szerződés hatálya alatt, amelyet az Eladóra, alvállalkozójára vagy alkalmazottaira kivetettek vagy kivethetnek, különösen a jelen Szerződés teljesítésével kapcsolatosan.

Ha Eladó a szerződés hatálya alatt akciót alkalmaz, és ez kedvezőbb a szerződéses árnál, úgy Eladó köteles a megrendelt terméket az akciós ár alapján számított kedvezményes áron eladni a Vevő részére, mely változás nem minősül a jelen Szerződés módosításának. Az akciós árakról Eladó köteles a Vevőt írásban (ideértve az elektronikus utat is) tájékoztatni. Eladó kötelezettséget vállal arra, hogy a jelen pont szerinti árváltozás esetén a Vevőt írásban haladéktalanul, de legkésőbb negyedévente tájékoztatja.

**1.2**. Vevő jelen keretszerződésben meghatározott kapcsolattartója (MÁV Zrt. Pályavasúti Beszerzési Igazgatóság) a Vevő eseti megrendeléseit elektronikus lehívás formában küldi meg Eladó részére, amelyeket Eladó köteles haladéktalanul, de legkésőbb 2 munkanapon belül írásban (faxon, vagy elektronikus formában) visszaigazolni, amely visszaigazolásnak tartalmaznia kell a szállítási időpontot, melyet Eladó jelen keretszerződés rendelkezéseivel összhangban köteles megállapítani. Az eseti megrendelés megküldésével az egyedi adásvételi szerződés létrejön, és egyúttal kötelezettség keletkezik az Eladó teljesítésére.

**1.3.** Eladó az eseti megrendelésekben szereplő terméket az eseti megrendelésekben szereplő mennyiségekkel a lehívás Eladó részéről való kézbesítését követő **………..** **naptári napon belül,** a Szerződés 3. és 6.2.3. pontjában megjelölt teljesítési helyre le kell szállítania. A teljesítés pontos idejéről Eladó az átvevőt 72 órával a szállítás előtt köteles elektronikus levélben értesíteni. Vevő egyenletes lehívásokra nem kötelezett. Vevő az eseti megrendelésekben alkalmanként egyedileg határozza meg a szállítandó termékenkénti mennyiséget.

**1.4.** A Vevő fenntartja magának a jogot arra, hogy az adásvételi keretszerződés 4.1.pontjában meghatározott termékekről cikkenként elektronikus képi katalógust kérjen az Eladótól.

Cikkszámonként minden értelmezhető és lehetséges esetben minimum 1 db képre szükség van. A kép az adott cikkszámhoz tartozó eszközt, anyagot, műszaki paraméter(eke)t tartalmazza, amelynek minimális befoglaló mérete: 500x500 pixel, mérete 50-100 kB. Csak JPEG formátum az elfogadott. A kép nevének meg kell egyeznie az ajánlattételi lapon szereplő tételszámokkal (cikkszámokkal) (xxxxxxxxxx.jpg).

Ha a termék jellemzőjéről kísérő dokumentum is rendelkezésre áll (műszaki adatok), az Eladó a képpel azonos módon –cikkszám\_1.jpg stb. formátumban küldje meg.

A katalógusban csak azon tételek szerepelhetnek, melyek a szerződésben rögzítve vannak.

A Vevő a katalógust online igénylési rendszerének üzemeltetéséhez kívánja felhasználni.

Kérjük kizárólag olyan termékről készült kép csatolását, amely szállításra kerül(t).

**1.5.** Vevő kiköti, hogy Eladó közreműködőt kizárólag a Vevő írásbeli egyetértésével vonhat be a teljesítésbe. A teljesítésbe bevont közreműködők teljesítésért Eladó úgy felel, mintha maga járt volna el. Közreműködő jogosulatlan igénybevétele esetén pedig Eladó felelős minden olyan kárért is, amely nélkül nem következett volna be.

1. **Szerződés hatálya**

Jelen szerződés mindkét fél által történt aláírás napján lép hatályba, és a hatályba lépést követő **24 hónapig,** vagy amennyiben az hamarabb bekövetkezik- a 4.1 pont szerinti **keretösszeg kimerüléséig érvényes.** Amennyiben a Felek általi aláírás nem ugyanazon a napon történik, úgy a szerződés hatálybalépésének a napja az utolsó aláíró aláírásának a napja**.**

1. **A teljesítés helye**

Vevő telephelye: MÁV Zrt. Pályavasúti Beszerzési Igazgatóság

Készlet- és Raktárgazdálkodási Osztály

TEB szakanyag raktár

1045 Budapest, Bécsi utca 1.

1. **A Keretösszeg és a vételár**

**4.1** Jelen pontban meghatározott termékek vonatkozásában a Vevő rendelkezésére álló keretösszeg a szerződés 2. pont szerinti időbeli hatálya alatt összesen …………….. Ft + mindenkor hatályos ÁFA, melyből Vevő ………………. Ft. + mindenkor hatályos ÁFA összegre vállal lehívási kötelezettséget.

 A termékek nettó egységárai és a szállítási határidők:

|  |  |  |  |  |
| --- | --- | --- | --- | --- |
| **Cikkszám** | **Termék leírása** | **M.e.**  | **Egységár (nettó Ft)** | **Szállítási határidő (naptári nap)** |
| 1100015447 | FŐVEZETÉKI LEÁGAZÓ SORKAPOCS 500V 80A HLAK 5P 5/2 nyitott D=25mm2 | db |  |  |
| 1100015448 | FŐVEZETÉKI LEÁGAZÓ SORKAPOCS HLAK 25-1/2 KÉK SÍNRE POLLMANN MAX 35MM2 KÁBELRE | db |  |  |
| 1100015450 | FŐVEZETÉKI LEÁGAZÓ SORKAPOCS HLAK 25-1/2 ZÖLD/SÁRGA SÍNRE POLLMANN MAX 35MM2 KÁBELRE | db |  |  |
| 1100015452 | FŐVEZETÉKI LEÁGAZÓ SORKAPOCS HLAK 25-1/2 FEKETE SÍNRE POLLMANN MAX 35MM2 KÁBELRE | db |  |  |
| 1100022399 | LÉGKÁBEL LENGŐTARTÓ SO260 6418677418914 | db |  |  |
| 1100022400 | LÉGKÁBEL VÉGFESZÍTŐ SO158.1 6418677411618 | db |  |  |
| 1100022401 | LÉGKÁBEL SZIGETELÉS ÁTSZÚRÓ CSATLAKOZÓ SL11.118 6418677403538 | db |  |  |
| 1100022402 | LÉGKÁBEL FESZÍTŐÉK PÁR ST31 6418677405518 | pár |  |  |
| 1100015449 | FŐVEZETÉKI LEÁGAZÓ SORKAPOCS HLAK 25-1/2 SZÜRKE SÍNRE POLLMANN MAX 35MM2 KÁBELRE | db |  |  |
| 1100015451 | FŐVEZETÉKI LEÁGAZÓ SORKAPOCS HLAK 25-1/2 PIROS SÍNRE POLLMANN MAX 35MM2 KÁBELRE | db |  |  |
| 1100073561 | MEGSZAKÍTÓ MC463232A 3P 50KA 630A 131W MC4,AE TÍP.KIOLDÓ KOCSIZÓ BETÉTTEL | db |  |  |
| 1100073562 | KOCSIZÓ SZERKEZET ALJZAT MC496713 MC4 3P MEGSZAKÍTÓHOZ 77W 690VAC DUGASZOLHATÓ, KOCSIZHATÓ | db |  |  |
| 1100022397 | ENERGIA ELOSZTÓ SZEKRÉNY FK1 RAL 2003 IP65 HENSEL VÁLTÓFŰTÉS EGY FŰTŐSZÁLAS | db |  |  |
| 1100022398 | ENERGIA ELOSZTÓ SZEKRÉNY FK2 RAL 2003 IP65 HENSEL VÁLTÓFŰTÉS KÉT FŰTŐSZÁLAS | db |  |  |
| 1100075222 | CSATLAKOZÓ TÖMB CU 2,5-50 AL 6-50 KE61 ENSTO 800V CU 160A AL 145A SZÜRKE POLIAMID DIN SÍNRE SZERELHETŐ 220X220X125MM | db |  |  |
| 1100075223 | DUGÓ TÖMB AL/CU 16-95 KE67 800V ENSTO POLIAMID SZÜRKE DIN SÍNRE SZERELHETŐ 220X220X175MM | db |  |  |
| 1100075224 | DUGÓ TÖMB AL/CU 35-240 KE69 800V ENSTO CU 425A AL 380A POLIAMID SZÜRKE DIN SÍNRE SZERELHETŐ 405X305X245MM | db |  |  |

* 1. **Eladó tudomásul veszi, hogy amennyiben a jelen szerződés a 2. pontban meghatározott 24 hónapos időtartamának lejártakor az általa leszállított termékek értéke nem érte el a teljes keretösszeget, úgy a szerződés nem maradéktalan teljesüléséből eredő bevételkiesés Eladó kockázata, azért a Vevő felé semmi féle igénnyel (különösen, de nem kizárólagosan: kártérítési igény) nem élhet. Jelen felelősségkorlátozás nem vonatkozik a Vevő lehívási kötelezettségére.**

**4.3.** Felek rögzítik, hogy a jelen Szerződés 4.1. pontja szerinti nettó egységárak magukban foglalják Eladó jelen Szerződés szerinti feladatai szerződésszerű teljesítésének összes költségét, így különösen a szállítási, rakodási és csomagolási költségeket, a jótállási és szavatossági kötelezettségek költségeit; erre tekintettel Eladó Vevővel szemben a nettó egységárakon felül semmiféle többlet-térítési vagy költségtérítési igénnyel semmilyen jogcímen nem élhet

A termékek árát a törvényben meghatározott ÁFA terheli.

* 1. Felek megállapodnak, hogy amennyiben az adózás rendjéről szóló 2017. évi CL. törvényben valamint az 5/2015. (II. 27.) NGM rendeletben (továbbá a kapcsolódó jogszabályokban és azok módosításaiban) meghatározott- közúti fuvarozási tevékenységhez kapcsolódó- ún. EKÁER szám (EKÁER: Elektronikus Közúti Áruforgalom Ellenőrző Rendszer) bejelentési kötelezettség fennáll, az EKÁER számra vonatkozó adminisztrációs és egyéb jogszabályi kötelezettség Eladót terheli. Az Eladó ezen kötelezettséggel kapcsolatos mulasztásból eredő, Vevőt érő minden kárért teljes felelősséggel tartozik.

**5. Fizetési feltétel**

**5.1.** A számlázás alapja az egyedi megrendelés alapján leszállított, a Vevő által szállítólevélen átvett, megszámlált mennyiség. Vevő csak tételes számlát fogad el.

A kiállított számlán feltüntetett teljesítési időpontnak meg kell egyeznie a szállítólevélen (teljesítésigazoláson) feltüntetett átadás-átvétel időpontjával.

Az Eladó köteles feltüntetni a számlán a Vevőtől kapott eseti megrendelés számát, és a számlához mellékelni kell a szállítólevél másolatát is. A megrendelés szám nélkül beérkezett számlákat a Vevő hiánypótlásra visszaküldi az Eladónak. A szerződés szerinti fizetési esedékesség, a helyesen kiállított és hiánytalan számla Vevő általi kézhezvételétől számítandó. A rendelésszám illetve mellékletek hiányából eredő késedelmes fizetésért az Eladó késedelmi kamat felszámítására nem jogosult.

A számlán az ÁFA törvényben előírtakon túl a következő adatokat fel kell tüntetni:

* a termék nettó egységárát (Ft/db)
* mennyiséget (db), a mennyiségi egység jelölésével
* a szerződés számát, és az elektronikus eseti megrendelés számát.

**5.2.** A megfelelő tartalommal kiállított számla ellenértéke a számla MÁV Zrt. általi kézhezvételétől számított 30 napos fizetési esedékességgel, a Ptk. 6:130. §-a alapján átutalással kerül kiegyenlítésre az Eladó számlájában megjelölt bankszámlára.

A MÁV Zrt.-vel szerződő fél számlája azon a napon számít pénzügyileg teljesítettnek, amikor a MÁV Zrt. számlavezető pénzintézete a MÁV Zrt. fizetési számláját a MÁV Zrt.-vel szerződő fél számlájának összegével megterhelte.

**5.3.** Felek megállapodnak, hogy késedelmes fizetés esetén Eladó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult, a Ptk.-ban meghatározott feltételekkel

**5.4.** A Vevő előleget nem fizet, fizetési biztosítékot nem ad és egyéb szerződést biztosító mellékkötelezettség nem terheli.

**5.5.** Felek megállapodnak abban, hogy a Vevővel szembeni bármilyen követelés engedményezése (ideértve annak faktorállását is), illetve Vevővel szembeni bármilyen követelésen zálogjog alapítása) csak a Vevő előzetes írásos jóváhagyásával lehetséges. A Vevő írásos jóváhagyása nélküli engedményezéssel, zálogjog alapítással az Eladó szerződésszegést követ el a Vevővel szemben, melynek alapján az Eladót kártérítési felelősség terheli.

**5.6.** A számlázási adatok: MÁV Zrt.

 1087 Budapest, Könyves Kálmán körút 54-60.

 Adószám: 10856417-2-44

A számla postázási címe: 1426 Budapest, Pf. 24.

**6. A termék átvétele**

**6.1.** **Minőségi átvétel**

A minőségi átvétel megelőzi a mennyiségi átvételt. Eladónak a minőségi átvétel során át Vevő képviselője részére át kell adnia a termékekre vonatkozó gyártói műbizonylatokat (MSZ EN 10204 3.1. szakértői tanúsítvány és a 2014/35/EU, valamint a 2014/30/EU irányelvekben meghatározott EU-megfelelőségi nyilatkozat), melynek részét képezi a megfelelőségi nyilatkozat a 23/2016. (VII. 7.) a meghatározott feszültséghatáron belüli használatra tervezett villamossági termékek forgalmazásáról, biztonsági követelményeiről és az azoknak való megfelelőség értékeléséről tárgyú NGM rendeletben foglaltakra vonatkozóan.

A gyártói műbizonylatot, továbbá a forgalmazó által kiállított minőségi bizonyítványt a MÁV minőségi átvétel megkezdésekor a MÁV minőségi átvevője számára be kell mutatni, illetve a termék teljesítési helyen történő átadásakor a termékkel együtt át kell adni.

6.1.1. Műszaki megfelelőség: Eladónak szavatolnia kell, hogy a leszállított termék hiba- és hiánymentes, kifogástalan minőségű és megfelel a vonatkozó szabványnak, munkavédelmi, tűzvédelmi, egészségügyi és környezetvédelmi előírásoknak és a rendeltetésszerű használatra alkalmas.

6.1.2. A minőségi, illetve a mennyiségi átvételt követően észlelt hiba esetén a termék visszaszállítása Ajánlattevő költségén történik.

6.1.3. Minőségi átvevő: MÁV Zrt. Infokommunikációs és Technológiai Rendszerek Főigazgatóság Technológiai Központ

1063 Budapest, Kmety György u. 3.

név: Sóti Lajos vagy Pillmann János, illetve a TEB Technológiai Központ által megbízott személy

e-mail: soti.lajos@mav.hu vagy pillmann.janos@mav.hu

telefon/fax: 06-30-535-3261, 06-30-946-7795 / 06-1-342-9788

A minőségi átvétel helye: Az eladó/gyártó telephelye.

|  |  |  |
| --- | --- | --- |
| **SAP szám** | **Hosszú leírás** | **Minőségi átvétel feltétele** |
| 1100015447 | FŐVEZETÉKI LEÁGAZÓ SORKAPOCS 500V 80A HLAK 5P 5/2 nyitott D=25mm2 | nem átvétel köteles |
| 1100015448 | FŐVEZETÉKI LEÁGAZÓ SORKAPOCS HLAK 25-1/2 KÉK SÍNRE POLLMANN MAX 35MM2 KÁBELRE | nem átvétel köteles |
| 1100015450 | FŐVEZETÉKI LEÁGAZÓ SORKAPOCS HLAK 25-1/2 ZÖLD/SÁRGA SÍNRE POLLMANN MAX 35MM2 KÁBELRE | nem átvétel köteles |
| 1100015452 | FŐVEZETÉKI LEÁGAZÓ SORKAPOCS HLAK 25-1/2 FEKETE SÍNRE POLLMANN MAX 35MM2 KÁBELRE | nem átvétel köteles |
| 1100022399 | LÉGKÁBEL LENGŐTARTÓ SO260 6418677418914 | nem átvétel köteles |
| 1100022400 | LÉGKÁBEL VÉGFESZÍTŐ SO158.1 6418677411618 | nem átvétel köteles |
| 1100022401 | LÉGKÁBEL SZIGETELÉS ÁTSZÚRÓ CSATLAKOZÓ SL11.118 6418677403538 | nem átvétel köteles |
| 1100022402 | LÉGKÁBEL FESZÍTŐÉK PÁR ST31 6418677405518 | nem átvétel köteles |
| 1100015449 | FŐVEZETÉKI LEÁGAZÓ SORKAPOCS HLAK 25-1/2 SZÜRKE SÍNRE POLLMANN MAX 35MM2 KÁBELRE | nem átvétel köteles |
| 1100015451 | FŐVEZETÉKI LEÁGAZÓ SORKAPOCS HLAK 25-1/2 PIROS SÍNRE POLLMANN MAX 35MM2 KÁBELRE | nem átvétel köteles |
| 1100073561 | MEGSZAKÍTÓ MC463232A 3P 50KA 630A 131W MC4,AE TÍP.KIOLDÓ KOCSIZÓ BETÉTTEL | nem átvétel köteles |
| 1100073562 | KOCSIZÓ SZERKEZET ALJZAT MC496713 MC4 3P MEGSZAKÍTÓHOZ 77W 690VAC DUGASZOLHATÓ, KOCSIZHATÓ | nem átvétel köteles |
| 1100022397 | ENERGIA ELOSZTÓ SZEKRÉNY FK1 RAL 2003 IP65 HENSEL VÁLTÓFŰTÉS EGY FŰTŐSZÁLAS | minőségi átvétel köteles – gyártói műbizonylatok |
| 1100022398 | ENERGIA ELOSZTÓ SZEKRÉNY FK2 RAL 2003 IP65 HENSEL VÁLTÓFŰTÉS KÉT FŰTŐSZÁLAS | minőségi átvétel köteles – gyártói műbizonylatok |
| 1100075222 | CSATLAKOZÓ TÖMB CU 2,5-50 AL 6-50 KE61 ENSTO 800V CU 160A AL 145A SZÜRKE POLIAMID DIN SÍNRE SZERELHETŐ 220X220X125MM | nem átvétel köteles |
| 1100075223 | DUGÓ TÖMB AL/CU 16-95 KE67 800V ENSTO POLIAMID SZÜRKE DIN SÍNRE SZERELHETŐ 220X220X175MM | nem átvétel köteles |
| 1100075224 | DUGÓ TÖMB AL/CU 35-240 KE69 800V ENSTO CU 425A AL 380A POLIAMID SZÜRKE DIN SÍNRE SZERELHETŐ 405X305X245MM | nem átvétel köteles |

**6.2. Mennyiségi átvétel**

6.2.1. A termék mennyiségi átvétele a Vevő, és arra felhatalmazott képviselőjének részvételével történik.

6.2.2.A mennyiségi ellenőrzést a Vevő a beérkezést követően lehetőség szerint azonnal elvégzi. A mennyiségi átvételt igazoló dokumentum a szállítólevél. Az átvétel nem zárja ki a szerződésszegésből eredő későbbi igényérvényesítés jogát.

6.2.3. Mennyiségi átvevő: MÁV Zrt. Pályavasúti Beszerzési Igazgatóság

 Készlet- és Raktárgazdálkodási Osztály

 TEB szakanyag raktár képviselője

 Ferenc József raktárkezelő

 Email: ferenc.jozsef@mav.hu

6.2.4. Vevő a szállítást munkanapon, a mennyiségi átvevő szervezeti egységének munkarendjéhez igazodóan az 7:00-14:00 óráig terjedő időpontokban tudja fogadni.

**6.3 Átvételt követő minőségi kifogásolás**

6.3.1. A felhasználás során jelentkező hibákról Vevő Eladó részére haladéktalanul írásbeli értesítést küld. Eladó köteles Vevő panaszait kivizsgálni és a kifogásokra írásos választ adni. Amennyiben megállapítást nyer, hogy a minőségi kifogás alapos, Vevő a Ptk. vonatkozó rendelkezései szerint érvényesíti jótállási, illetve szavatossági jogait.

6.3.2. A minőségi kifogásokat Vevő az Eladónak írásban, a vizsgálatról készült jegyzőkönyv megküldésével jelzi. Kifogás esetén Vevő és Eladó képviselői a vonatkozó szabvány szerint közösen mintát vesznek. Felek a minőségi reklamációt közösen vizsgálják ki, annak rendezését illetően megegyezésre törekednek. Amennyiben megállapítást nyer, hogy a minőségi kifogás alapos, a Vevő a Ptk. vonatkozó rendelkezései szerint érvényesíti a szerződésszegéshez kapcsolódóan a 7. pontban rögzített jótállási, illetve szavatossági jogait.

6.3.3. A 6.1. és 6.2. pontok szerinti átvételt követően észlelt hiba esetén a termék visszaszállítása az Eladó költségére történik.

6.3.4. A 6.1. pont szerinti minőségi átvétel során nem észlelt hibák tekintetében az átvétel ténye nem zárja ki az Eladó szerződésszegéséből eredő későbbi Vevői igényérvényesítés jogát.

6.3.5. A Vevő minőségi hibának tekinti azt is, amelyek a leszállított termékek rendeltetésszerű használatát oly módon akadályozzák, hogy jogszabályi, hatósági engedélyezési, illetve egyéb okból korlátozva van azok forgalmazása, felhasználása, beépítése, harmadik személynek beépítés vagy felhasználás céljából való átadása.

**6.4. Mennyiségi kifogásolás**

A mennyiségi kifogásolás a 6.2. pont szerinti mennyiségi átadás-átvételi helyszínen felvett, Vevő és Eladó megbízottja által aláírt, cégbélyegző lenyomattal ellátott jegyzőkönyv útján történik.

A helyszínen felvett jegyzőkönyvnek tartalmaznia kell:

* Eladó telephelyét,
* a termék átadás-átvétel időpontját,
* az áru megnevezését,
* mennyiségét,
* Vevő telephelyét
* mennyiségi kifogás részletes leírását.

Vevő a mennyiségi eltérést haladéktalanul írásban köteles bejelenteni Eladónak, a felvett jegyzőkönyv, a Szállítólevél másolatának egyidejű megküldésével.

Amennyiben eltérés van a szállítólevél alapján átvett és a számlázott mennyiség között, az Eladónak a számlával egy tekintet alá eső okiratot kell kiállítania.

**7. Szavatosság, Jótállás**

**7.1**. Eladó kellék és jogszavatosságot vállal az általa szállított termékekre.

A leszállított termékek vonatkozásában a **jótállás időtartama:** Eladó - mennyiségi átvevő részére átadott termék esetében– a szerződésszerű átadás-átvétel (eseti megrendelések alapján) napjától számított 5évre vállal jótállást. **Amennyiben jogszabály a jótállásra hosszabb időszakot határoz meg, vagy a gyártó hosszabb időszakot vállal, úgy ezt kell irányadónak tekinteni.** Eladó jelen pont szerinti jótállási kötelezettsége fennáll az alvállalkozókkal, beszállítókkal, és a Szerződés teljesítésében egyébként közreműködőkkel elvégeztetett munkákra.

**7.2**. Nem adható át Vevőnek olyan termék, amit harmadik személy tulajdonjog-fenntartással adott át az Eladónak, vagy amin harmadik személynek olyan joga áll fenn, ami akadályozza vagy korlátozza a Vevő tulajdonszerzését. Ennek megszegése estén az Eladó teljes és korlátlan felelősséggel tartozik a Vevő felé.

**7.3.** Kellékszavatosság keretében Eladó szavatol azért, hogy a leszállított termék kifogástalan minőségű, rendeltetésszerű használatra alkalmas, hiba és hiánymentes és megfelel a vonatkozó szabványnak, munkavédelmi, tűzvédelmi, egészségügyi és környezetvédelmi előírásoknak, a jelen szerződésben foglaltaknak valamint rendeltetésének megfelelő felhasználásra alkalmas.

**7.4**. Eladó a [12/1988.](http://net.jogtar.hu/jr/gen/hjegy_doc.cgi?docid=98800012.EVM) (XII. 27.) ÉVM-IpM-KM-MÉM-KVM együttes rendelet alapján vállal kötelező alkalmassági időt a leszállított termékekre.

A jótállási, illetve szavatossági igények érvényesítése nem zárja ki bármely más, a Vevőt megillető polgári jog érvényesítését.

**8. Felelősség, szerződésszegés, kötbér**

**8.1.**

Szerződésszegésnek minősül minden olyan magatartás vagy mulasztás, amelynek során bármelyik Fél jogszabály, illetve a Szerződés alapján őt terhelő bármely kötelezettségének teljesítését részben vagy egészben elmulasztja és / vagy ha kötelezettségét az előírtaktól eltérően teljesíti. Eladó a Szerződés megszegésével okozott kárt köteles megtéríteni, ideértve a közvetett, következményes károkat, a szolgáltatás tárgyában keletkezett kárt, a Vevő vagyonában keletkezett egyéb károkat és az elmaradt vagyoni előnyt. Szerződő Felek a Vevő vagyonában keletkezett károk és az elmaradt vagyoni előny körében megvalósuló károknak tekintik különösen, de nem kizárólagosan a vasúti tevékenységekből, ezen belül a pályahálózat működtetésével, létesítésével, fejlesztésével, üzemeltetésével, karbantartásával, megszüntetésével, a vasútbiztonsággal, a jogszabályokban meghatározott pályavasúti szolgáltatások nyújtásával, vasúti személyszállítási szolgáltatási minőségcsökkenéssel összefüggésben, illetve ezek elmaradásából következő mindennemű kárt, a vasúti személyszállítással, egyéb vállalkozó vasúti tevékenységgel összefüggő, továbbá a környezeti károk elhárításával összefüggő valamennyi kárt.

Amennyiben valamely Termék hibájából, nem megfelelő minőségéből eredően harmadik személynek kára keletkezik, harmadik személyek ezzel kapcsolatos, gyártóval vagy más felelőssel szembeni igényérvényesítésében az Eladó köteles közreműködni.

Eladó visszavonhatatlanul kijelenti, hogy a jelen Szerződés megkötését megelőző beszerzési eljárás során az ajánlatában a jelen Szerződés szerinti nettó egységárakat a jelen pontban foglaltakra is figyelemmel határozta meg

**8.2**. A szerződő Felek az Eladó nem teljesítése, késedelmes teljesítése, illetve hibás teljesítés esetére kötbérfizetésben állapodnak meg. A kötbér alapja – eltérő szerződéses rendelkezés hiányában- a szerződésszegéssel érintett termékek nettó összértéke (kötbéralap). A Vevő jogosult az Eladó által elismert kötbér összegét az Eladó esedékes, (kifizetésben soron következő) aktuális számlájának kifizetésekor pénzügyileg beszámítani. A Megrendelő a kötbér bizonylatolására terhelőlevelet állít ki.

**8.3.** A kötbér mértéke:

1. késedelem esetén (késedelmi kötbér): minden késedelemmel megkezdett nap után a kötbéralap 0,5 %-a/nap, de maximum a kötbéralap 20%-a
2. nem teljesítés esetén (meghiúsulási kötbér): a kötbéralap 20 %-a,
3. hibás teljesítés esetén (hibás teljesítési kötbér): a kötbéralap 15 %-a, azonban amennyiben a Vevő hibás teljesítés esetén kijavítást kér, póthatáridő tűzésével a kötbér mértéke azonos a késedelemre megállapított mértékkel

Amennyiben a jelen pont a) pontjában meghatározott kötbér eléri a maximumát a Vevő jogosult jelen szerződést azonnali hatállyal felmondani, és az ahhoz kapcsolódó jogkövetkezményeket (különösen, de nem kizárólagosan: meghiúsulási kötbér stb.) az Eladóval szemben alkalmazni.

Amennyiben Vevő a keretszerződést Eladó szerződésszegése okán felmondja, úgy a meghiúsulási kötbér alapja a szerződésszegés időpontjában a szerződés 4.1. pontja szerinti, még fel nem használt nettó keretösszeg.

**8.4.** A kötbér esedékessé válik:

* késedelmi kötbér esetén, ha a késedelem megszűnik, a póthatáridő lejár vagy mértéke eléri a kötbér maximum összegét,
* hibás teljesítési kötbér esetén, ha a Vevő a hibás teljesítéssel kapcsolatos igényét az Eladónak bejelentette
* nem teljesítési kötbér esetén, ha Vevő a felmondási vagy elállási szándékát Eladónak bejelentette,
* egyéb esetben, ha Eladó szerződésszegése Vevő számára nyilvánvalóvá válik.

**8.5.** Vevő jogosult a jelen pont szerinti kötbéreket meghaladó kárainak és szerződésszegésből eredő egyéb jogainak az érvényesítésére is.

A késedelem esetére kikötött kötbér megfizetése nem mentesít a teljesítés alól. A Vevő a hibás teljesítési kötbér mellett nem érvényesíthet szavatossági igényt.

**8.6.** Ha az Eladó késedelmesen teljesít, Vevővel egyeztetve köteles póthatáridőt vállalni. Amennyiben nem kerül sor Vevővel egyeztetett póthatáridő kitűzésére (Vevő nem köteles a késedelmes határidőt elfogadni), vagy a teljesítésre kitűzött póthatáridő eredménytelenül telik el, a szerződést nem teljesítettnek kell tekinteni. A póthatáridő kitűzése nem mentesíti Eladót a késedelmi kötbér megfizetésének kötelezettsége alól, azaz a póthatáridő beletartozik a késedelmi kötbérrel terhelt időszakba, nem minősül kötbérmentes időtartamnak.

**8**.7. Amennyiben a késedelem a 30 napot meghaladja, vagy a póthatáridő eredménytelenül eltelik, abban az esetben Vevő – nem teljesítési kötbér érvényesítése mellett – jogosult a szerződést azonnali hatállyal felmondani.

8.8. A Vevő jogosult a nem teljesítési kötbér érvényesítése mellett a szerződést azonnali hatállyal felmondani. Eladót ezen esetben kártérítés vagy kártalanítás nem illeti meg, azonban Eladó köteles a kötbér mértékét meghaladóan a Vevő valamennyi igazolt kárát megtéríteni (pl. magasabb áron történő beszerzés).

8.9. Amennyiben az eseti megrendelés alapján teljesített minőségi hibás termékek mennyisége meghaladja a leszállított részmennyiség 5 %-át, úgy Vevő jogosult az eseti megrendelésétől elállni. Ez esetben Eladót kártérítés nem illeti meg, azonban Eladó köteles Vevő valamennyi

írásban igazolt kárát megtéríteni (például magasabb áron történő beszerzés).

**9. Bejelentési kötelezettségek**

**9.1** A Szerződő felek a szerződés teljesítése során együttműködni kötelesek. Ennek során a felek minden olyan akadályról vagy körülményről, amely a szerződés teljesítése szempontjából lényeges, kötelesek egymást szóban vagy írásban haladéktalanul értesíteni.

**9.2** A felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást követő 3 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

**9.3** A keretszerződés teljesítését érintő és azzal összefüggésben megtett mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a Felek azt a jelen szerződésben megjelölt kapcsolattartók illetve az általuk kijelölt személyek részére kézbesítik.

Az ilyen írásbeli közlést tartalmazó küldemény kézbesítettnek tekintendő az alábbiak szerint:

* átvételi elismervény ellenében kézbe történő átadás esetén az átadás időpontjában,
* futárposta esetében a küldemény átvételének napján,
* ajánlott- tértivevényes postai küldemény esetén a tértivevényen jelzett átvételi időpontban,
* telefax esetében a telefaxon vagy e-mailben történő visszaigazolás megküldésének napján,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban, , kivéve a „Házon kívül” visszaigazolás esetében illetve a telefaxon vagy e-mailben történő visszaigazolás megküldésének napján.

**10. Szerződésmódosítás**

**10.1**. Jelen szerződés módosítása csak a Felek kölcsönös megegyezésével, írásban lehetséges.

**10.2.** Jelen szerződésben foglalt bármely jogosultság Eladó részéről történő részbeni vagy teljes átruházásához Vevő előzetes írásbeli hozzájárulása szükséges.

**10.3.** Az Eladó tudomásul veszi, hogy abban az esetben, ha a MÁV Zrt. „ szárazföldi szállítást kiegészítő szolgáltatás” megnevezésű főtevékenységet vagy a keretszerződés szempontjából releváns tevékenységet hatálya alatt más gazdasági társaság veszi át, úgy ezen gazdasági társaság az Eladó külön hozzájárulása nélkül jogosult a keretszerződésbe a MÁV Zrt. pozíciójába belépni és annak kötelezettségeit átvállalni, illetve jogait gyakorolni, feltéve hogy ezen szerződéses jogutódlás az Eladó jogait nem csorbítja, kötelezettségeit nem teszi terhesebbé.

**10.4.** Felek megállapodnak abban, hogy nem tekintik a Szerződés módosításának azt az esetet, ha a Vevő helyébe a Vevő szervezetéből kiszervezésre vagy átszervezésre került önálló jogi személy lép.

Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás.

**10.5.** Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

**10.6.** Véleményeltérő nyilatkozattal a szerződésmódosítás – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő.

**10.7.** A Felek rögzítik, hogy a kapcsolattartó személyek a Szerződés módosítására külön írásos meghatalmazás hiányában nem jogosultak.

**11. A szerződés megszűnése**

**11.1.**

A szerződés megszűnik a Felek általi szerződésszerű teljesítéssel, a 4.1. pontban meghatározott időtartam elteltével, továbbá a szerződés megszüntethető a Felek közös megegyezésével a közös megegyezés szerint megállapított időpontban, rendkívüli felmondással, valamint felbontható elállással. A rendkívüli felmondás és az elállás joga a következő feltételek mellett gyakorolható.

 ***11.1.1.****Rendkívüli felmondási okok Vevő részéről különösen:*

1. Vevő jogosult jelen Szerződést azonnali hatállyal felmondani abban az esetben, ha Eladó Vevő erre vonatkozó írásbeli figyelmeztetése ellenére sem teljesíti a jelen szerződés alapján fennálló kötelezettségeit.
2. Vevő jogosult azonnali hatállyal felmondani jelen Szerződést, ha Eladó együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen Szerződés fenntartását lehetetlenné teszi.
3. Vevő jogosult jelen Szerződést azonnali hatállyal felmondani Eladó által Vevő vagy Vevő szerződött partnerei jó hírnevét, harmadik személyekkel fennálló üzleti kapcsolatát veszélyeztető magatartás tanúsítása esetén.
4. az Eladó ellen az illetékes bíróság jogerősen felszámolási eljárás lefolytatását rendeli el, a csődeljárásról és a felszámolási eljárásról szóló 1991. évi XLIX. törvényben foglalt korlátok figyelembevételével;
5. Vevő jogosult jelen Szerződést azonnali hatállyal felmondani a 8.7. vagy 8.8. pontban foglaltak bekövetkezte esetén,
6. a jelen szerződésben meghatározott egyéb okból.

***11.1.2.*** *Rendkívüli felmondási okok Eladó részéről különösen:*

* Eladó jogosult jelen Szerződést azonnali hatállyal felmondani abban az esetben, ha Vevő Eladó erre vonatkozó írásbeli figyelmeztetése és a szerződésszerű teljesítésére Eladó által meghatározott ésszerű-de legalább 30 naptári napos-póthatáridőn belül sem teljesíti jelen Szerződés alapján fennálló kötelezettségeit.
* Vevő ellen az illetékes bíróság jogerősen felszámolási eljárás lefolytatását rendeli el, a csődeljárásról és a felszámolási eljárásról szóló 1991. évi XLIX. törvényben foglalt korlátok figyelembevételével;

***11.2.*** A fenti pontokban rögzített eseteket meghaladóan Vevő a Ptk. szabályai szerint gyakorolhatja az elállás jogát.

***11.3.*** Ha a teljesítési határidő lejárata előtt nyilvánvalóvá válik, hogy olyan számottevő késedelem fog bekövetkezni, amely miatt a teljesítés Vevőnek már nem áll érdekében, Vevő jogosult a Szerződéstől elállni és a szerződésszegésre vonatkozó szabályok szerint kártérítést követelni.

***11.4.*** Felek megállapodnak, hogy jelen Szerződés megszűnése esetén Eladó haladéktalanul köteles jelen szerződés teljesítésével összefüggésben birtokába jutott valamennyi okiratot, adatot, információt saját költségén Vevő részére visszajuttatni.

**11.5.** Vevő a Szerződés 14.2. pontjában szereplő szabály megsértése esetén azonnali hatállyal, egyoldalú jognyilatkozattal (rendkívüli felmondás) megszüntetheti a Szerződést. Vevő az azonnali hatályú felmondást megalapozó körülmények fennállása esetében a szerződés teljesítésének Eladó által igazolt megkezdése előtt választása szerint jogosult a szerződéstől elállni. A fenti pontokban rögzített eseteket meghaladóan Vevő a Ptk. 6:249.§ szabályai szerint gyakorolhatja az elállás jogát.

**11.6.** Felek rögzítik, hogy a jelen 11. pontban foglalat megszűnési okok nem érintik a Felek jelen szerződésből eredő egyéb jogainak és kötelezettségeinek fennállását (pl. jótállás, titoktartás, stb.), kivéve a Ptk. kógens szabálya esetén.

**11.7.** A Szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.

**12. Vis maior**

Mentesülnek a felek a szerződésszegés jogkövetkezményei alól, ha a teljesítés elmaradása vis maiorra vezethető vissza.

Vis maiornak minősül minden olyan rendkívüli, előre nem látható tény, körülmény, amely a felek érdekkörén kívül esik, Felek akaratától független és elháríthatatlan.

A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni, megjelölve az esemény körülményeit, okát és feltehetően várható időpontját. Az értesítés elmaradásából vagy késedelméből származó kárért az értesítésre kötelezett Fél felel.

 A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásból származó kárért a késedelmes tájékoztatásért felelős Fél felel.

A vis maior bekövetkeztét –amennyiben annak tényét a Felek bármelyike vitatja- a vis maior helye szerinti illetékes Kereskedelmi és Iparkamarától származó jognyilatkozattal vagy egyéb hiteles módon igazolni kell. Vis maior bekövetkezte esetén a Fél szerződéses kötelezettségének teljesítésére megadott határidő meghosszabbodhat a vis maior időtartamával, de erről a Feleknek írásban meg kell állapodniuk.

Ha a vis maior körülmény bekövetkezett, mindkét Fél köteles törekedni a szerződésből eredő kötelezettségeinek folytatólagos teljesítésére, amennyiben az ésszerűen elképzelhető.

**13. Titoktartás**

A jelen szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik. A másik Fél bizalmas információjáról tudomást szerző Fél azt kizárólag a jelen szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.

Felek megállapodnak, hogy egymás bizalmas információit kölcsönösen, úgy védik, mint a sajátjukat.

Minden, a jelen szerződés alapján átvett bizalmas információt - beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni amennyiben a szerződés teljesül, a szerződés megszűnik, vagy az információtulajdonos azt megkívánja.

A jelen pont szerinti titoktartási kötelezettség a szerződés megszűnését követő 3 (három) évig fennmarad.

Nem minősül a jelen 13. pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.

Az a Fél, aki a jelen 13. pontban foglalt titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.

**14. Záró rendelkezések**

**14.1.** A jelen szerződés valamely rendelkezésének jogszabályváltozás vagy más ok miatt bekövetkező érvénytelensége vagy végrehajthatatlansága nem érinti a szerződés többi rendelkezésének érvényességét és végrehajthatóságát.

**14.2.** A Felek vállalják, hogy a jelen keretszerződés teljesítése során nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a szerződés megkötésétől a Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében az Eladó kötelezettséget vállal arra, hogy a Szerződéssel összefüggésben, annak teljesítése során sem a Vevőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve ha ebbe a Vevő előzetesen írásban beleegyezett. Ezen szabály megsértése szándékos károkozásnak minősül és az Eladót teljes kártérítési felelősség terheli. A rendelkezés betartását a Vevő Biztonsági Főigazgatósága útján bármikor jogosult ellenőrizni.

**14.3.** Eladó megismerte és elfogadja a MÁV Csoport Etikai Kódexét (http://www.mavcsoport.hu/mav-csoport/etikai-kodex) az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Vevő által lefolytatott eljárásban együttműködik a vizsgálókkal. Vállalja, hogy a Vevő nevében eljáró személy(ek) Etikai Kódexet sértő cselekménye(ei)t jelzi a Vevő által működtetett etikai bejelentő és tanácsadó csatornán keresztül.

**14.4.** A jelen keretszerződésben nem rögzített kérdésekben a hatályos magyar jogszabályok, elsősorban a Polgári Törvénykönyvről szóló 2013. évi V. törvény valamint a vonatkozó jogszabályok rendelkezései az irányadóak. (Jelen szerződés alkalmazásakor a magyar jog az irányadó. – adott esetben)

**14.5**. Jelen keretszerződés végrehajtásával kapcsolatos minden vitás kérdést a Felek békés úton kísérelnek megoldani. A békés úton nem rendezhető vitás kérdések eldöntésére a Felek kötelezik magukat, hogy a pert a polgári perrendtartásról szóló 2016. évi CXXX. törvény szabályai szerint hatáskörrel és illetékességgel rendelkező bíróság előtt indítják meg.

**14.6.** Felek kifejezetten rögzítik, hogy jelen Szerződés vonatkozásában a Ptk. 6:63. § (5) bekezdés első mondatának alkalmazását kizárják.

**14.7.** A teljesítésigazolás kiállítása és/vagy az Eladó számlájának Vállalkozó általi megfizetése nem jelent joglemondást Vevő részéről, továbbá Vevő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Eladó számláját kifizette úgy, hogy igényét nem jelentette be azonnal Eladó részére.

**15. Záradék**

**15.1.** Eladó jelen szerződést aláíró képviselője a Ptk. 3:31. §-ára is különös figyelemmel a jelen szerződés aláírásával kijelenti és teljes körű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Vevővel szemben nem hatályos és annak semmilyen következménye a Vevőt terheli.

Jelen szerződés 3 db egymással szó szerint megegyező példányban készült, amelyből 2 példány Vevőt, 1 példány pedig Eladót illeti meg.

Felek jelen Megállapodást, mint akaratukkal mindenben megegyezőt, jóváhagyólag írták alá.

Budapest, 2018. ……………….. hó …… napján …………….., 2018. ……………….. hó …… napján

|  |  |  |
| --- | --- | --- |
| …………………… | ….……………… | ……………………....... |
| **dr. Somlói József**beszerzési igazgató | **Szász Attila**anyagbeszerzési és készletgazdálkodási főosztályvezető | **(név)**(beosztás) |
| **MÁV Zrt.** Vevő nevében | **(társaság)**Eladó nevében |

**1. sz. melléklet**

**Szállítandó Termékek egységárai, szállítási határidők**

**A termékek egységárai:**

|  |  |  |  |  |
| --- | --- | --- | --- | --- |
| **Cikkszám** | **Termék leírása** | **M.e.**  | **Egységár (nettó Ft)** | **Szállítási határidő (naptári nap)** |
| 1100015447 | FŐVEZETÉKI LEÁGAZÓ SORKAPOCS 500V 80A HLAK 5P 5/2 nyitott D=25mm2 | db |  |  |
| 1100015448 | FŐVEZETÉKI LEÁGAZÓ SORKAPOCS HLAK 25-1/2 KÉK SÍNRE POLLMANN MAX 35MM2 KÁBELRE | db |  |  |
| 1100015450 | FŐVEZETÉKI LEÁGAZÓ SORKAPOCS HLAK 25-1/2 ZÖLD/SÁRGA SÍNRE POLLMANN MAX 35MM2 KÁBELRE | db |  |  |
| 1100015452 | FŐVEZETÉKI LEÁGAZÓ SORKAPOCS HLAK 25-1/2 FEKETE SÍNRE POLLMANN MAX 35MM2 KÁBELRE | db |  |  |
| 1100022399 | LÉGKÁBEL LENGŐTARTÓ SO260 6418677418914 | db |  |  |
| 1100022400 | LÉGKÁBEL VÉGFESZÍTŐ SO158.1 6418677411618 | db |  |  |
| 1100022401 | LÉGKÁBEL SZIGETELÉS ÁTSZÚRÓ CSATLAKOZÓ SL11.118 6418677403538 | db |  |  |
| 1100022402 | LÉGKÁBEL FESZÍTŐÉK PÁR ST31 6418677405518 | pár |  |  |
| 1100015449 | FŐVEZETÉKI LEÁGAZÓ SORKAPOCS HLAK 25-1/2 SZÜRKE SÍNRE POLLMANN MAX 35MM2 KÁBELRE | db |  |  |
| 1100015451 | FŐVEZETÉKI LEÁGAZÓ SORKAPOCS HLAK 25-1/2 PIROS SÍNRE POLLMANN MAX 35MM2 KÁBELRE | db |  |  |
| 1100073561 | MEGSZAKÍTÓ MC463232A 3P 50KA 630A 131W MC4,AE TÍP.KIOLDÓ KOCSIZÓ BETÉTTEL | db |  |  |
| 1100073562 | KOCSIZÓ SZERKEZET ALJZAT MC496713 MC4 3P MEGSZAKÍTÓHOZ 77W 690VAC DUGASZOLHATÓ, KOCSIZHATÓ | db |  |  |
| 1100022397 | ENERGIA ELOSZTÓ SZEKRÉNY FK1 RAL 2003 IP65 HENSEL VÁLTÓFŰTÉS EGY FŰTŐSZÁLAS | db |  |  |
| 1100022398 | ENERGIA ELOSZTÓ SZEKRÉNY FK2 RAL 2003 IP65 HENSEL VÁLTÓFŰTÉS KÉT FŰTŐSZÁLAS | db |  |  |
| 1100075222 | CSATLAKOZÓ TÖMB CU 2,5-50 AL 6-50 KE61 ENSTO 800V CU 160A AL 145A SZÜRKE POLIAMID DIN SÍNRE SZERELHETŐ 220X220X125MM | db |  |  |
| 1100075223 | DUGÓ TÖMB AL/CU 16-95 KE67 800V ENSTO POLIAMID SZÜRKE DIN SÍNRE SZERELHETŐ 220X220X175MM | db |  |  |
| 1100075224 | DUGÓ TÖMB AL/CU 35-240 KE69 800V ENSTO CU 425A AL 380A POLIAMID SZÜRKE DIN SÍNRE SZERELHETŐ 405X305X245MM | db |  |  |

|  |  |  |
| --- | --- | --- |
| …………………… | ….……………… | ……………………....... |
| **dr. Somlói József**beszerzési igazgató | **Szász Attila**anyagbeszerzési és készletgazdálkodási főosztályvezető | **(név)**(beosztás) |
| **MÁV Zrt.** Vevő nevében | **(társaság)**Eladó nevében |